stanford-oval/wikipedia huggingface dataset:
XM25
עקרון הפעולה

עקרון הפעולה של המטול מתבסס ראשית על הפעלת מד טווח לייזר (המובנה בגוף כוונת המטול), לצורך מדידה מדויקת של הטווח בין היורה לבין המטרה. לאחר מכן, מתוך ידיעת הטווח ומהירות הלוע של רימון המטול, מחשבת מערכת המטול את זמן המעוף הצפוי של הרימון, מרגע שיגורו ועד להגעתו לקרבת המטרה. לאחר מכן, מערכת המטול מכוונת את מרעום ההשהיה של הרימון המיועד לשיגור בהתאם לזמן שחישבה. כאשר היורה לוחץ על ההדק, רימון המטול נורה ומרעום ההשהיה שלו מתחיל לספר לאחור. כאשר מרעום ההשהיה מתאפס הוא יוזם את פיצוץ הרימון.
לאחר שהשתמש במד טווח הלייזר כדי למדוד את הטווח למטרה, היורה מסיט מעט את המטול כך שרימון המטול לא יפגע במחסה שאחריו מסתתרת המטרה, אלא יחלוף בסמוך אליו ויתפוצץ באוויר לאחר שעבר את המחסה. כך הרסס שייווצר בפיצוץ הרימון יפגע במטרה המסתתרת.
עקרון פעולה זה מאפשר לפגוע בחייל אויב המסתתר בתוך חדר שבקירו יש חלון או דלת פתוחים או בחייל אויב המסתתר מאחורי קפל קרקע או פינת מבנה.
מלבד היותה כבדה יותר, יקרה יותר, חשופה יותר לתקלות (בהשוואה למטול רימונים רגיל, כדוגמת מטול רימונים M-203) ומצריכה סוללות, החיסרון בעקרון פעולת מטול ה-XM25 הוא שלאחר מדידת הטווח למטרה לפני הירי, אסור ליורה או למטרה לשנות מיקום משום שזה יביא לשינוי הטווח ביניהם ויחייב מדידה חדשה. בנוסף לכך, מערכת מדידת הטווח באמצעות לייזר מתקשה לפעול בתנאי אובך או אבק. מאחר שהמערכת מיועדת לשימוש על ידי חייל חי"ר, שככל הנראה ירה במצב כריעה או שכיבה על האדמה, הרי שסביר שתנאי אבק ישפיעו על יכולתה של מערכת מדידת הטווח לפעול כראוי (זאת בניגוד, לדוגמה, למערכת מדידת טווח באמצעות לייזר הפועלת מעל גבי כלי טיס).
TF Kaan

TF-Kaan ("לוחם טורקי", בעבר כונה TF-X), נקרא בטורקית גם MMU (Milli Muharip Uçak, בטורקית פירושו 'מטוס קרב לאומי'), הוא מטוס קרב חמקני, דו-מנועי, לכל מזג אוויר בפיתוח על ידי התעשייה האווירית הטורקית (TAI) וקבלן המשנה BAE Systems. המטוס אמור להחליף את מטוסי ה-F-16 פייטינג פלקון של חיל האוויר הטורקי ולהימכר לממשלות זרות.
אב הטיפוס ביצע בדיקות מוניות וקרקע ב-16 במרץ 2023 והושק יומיים לאחר מכן. טיסת הבכורה, שתוכננה תחילה ל-27 בדצמבר 2023 (יום אחד לפני טיסת הבכורה של ה־TAI Anka-3), הושלמה ב-21 בפברואר 2024.
פיתוח

ב-15 בדצמבר 2010, הוועד הפועל של תעשיית ההגנה של טורקיה (SSIK) החליט לתכנן, לפתח ולייצר מטוס קרב לאומי מהדור הבא של עליונות אווירית, אשר יחליף את צי ה-F-16 של טורקיה ויפעל עם נכסים קריטיים אחרים כמו ה-F-35.
בשנת 2011, תת-המזכירות של טורקיה לתעשיות ביטחוניות (SSM), הידועה כיום כסוכנות התעשייה הביטחונית, סוכנות הרכש של הכוחות המזוינים של טורקיה, חתמה על הסכם עם TAI לפיתוח רעיוני של יכולות בסיסיות. TAI ו־TUSAŞ Engine Industries (TEI) יובילו את תהליכי התכנון, הכניסה והפיתוח של מטוס הקרב. המחקרים יחשפו את עלות הלוחם, תוך בדיקה אילו מערכות מכניות ואלקטרוניקות יופעלו ויכללו, ופרספקטיבה רחבה יותר של ההזדמנויות והאתגרים בתעופה הצבאית. מימון שווה ערך ל-20 מיליון דולר הוקצה לשלב תכנון קונספטואלי בן שנתיים שבוצע על ידי התעשייה האווירית הטורקית. גורמים ב-TAI ציינו כי שלב התכנון הרעיוני אמור להסתיים בסוף 2013, עם הכנת דוח ומוגש לראש הממשלה לאישור תקציב ומסגרת שלב הפיתוח. ג'יינס תיארה את הפרויקט כ"שאפתני ביותר".
ב-15 בפברואר 2024, אוקראינה הביעה עניין לרכוש את ה-Kaan.
ב-30 בדצמבר 2024 הביעה ערב הסעודית עניין לרכוש את המטוס במה שייחשב עסקת הנשק הגדולה ביותר של טורקיה
הערות שוליים

1 2  Joseph Trevithick (17 במרץ 2023). "Our First Full Look At Turkey's New TF-X Stealthy Fighter". thedrive.com. ארכיון מ-18 במרץ 2023. נבדק ב-19 במרץ 2023. {{cite web}}:  (עזרה)
↑  "Turkish fighter jet takes first flight as Ankara eyes Asian buyers". Nikkei Asia. 21 בפברואר 2024. ארכיון מ-21 בפברואר 2024. נבדק ב-22 בפברואר 2024. {{cite web}}:  (עזרה)
↑  Gareth Jennings (24 בנובמבר 2022). "Turkish future fighter comes together ahead of 'victory day' roll-out". janes.com. ארכיון מ-17 בפברואר 2023. נבדק ב-12 בינואר 2023. {{cite web}}:  (עזרה)
↑  Thomas Newdick (28 בדצמבר 2023). "Turkey's ANKA-3 Flying Wing Unmanned Combat Air Vehicle Flies". thedrive.com. ארכיון מ-29 בדצמבר 2023. נבדק ב-21 בפברואר 2024. {{cite web}}:  (עזרה)
↑  "Turkey's Fifth-Generation Fighter Jet Kaan Makes Maiden Flight". Bloomberg. ארכיון מ-21 בפברואר 2024. נבדק ב-21 בפברואר 2024. {{cite news}}:  (עזרה)
↑  "Ukraine Plans to Buy Turkish KAAN fighters".
↑  ישראל בכוננות: עסקת המיליונים בין ערב הסעודית לטורקיה, באתר מעריב אונליין, 30 בדצמבר 2024
אבאביל (טיל)

ערך זה עוסק בטיל בליסטי. אם התכוונתם למשמעות אחרת, ראו .
|  מידע בסיסי |
| --- | --- |
 ייעוד:  טיל בליסטי
 ארץ ייצור:  פקיסטן פקיסטן
 תקופת השירות:  2017–הווה (כ־8 שנים)
 מאפיינים כלליים
 הנעה:  דלק מוצק
 ביצועים
 טווח:  2,200 ק"מ
 
אַבַּאבִּיל (באורדו: أبابيل, אנגלית: Ababeel) הוא טיל קרקע-קרקע בליסטי לטווח בינוני שפותח על ידי פקיסטן, עם טווח מרבי של כ-2,200 ק"מ. הטיל יכול לשאת ראשי נפץ קונבנציונליים או גרעיניים, ומקובל להניח שהוא בעל יכולות MIRV (ריבוי ראשי קרב), והראשון בכך בארסנל של פקיסטן.
מרכז המודיעין אוויר-חלל הלאומי של חיל-האוויר האמריקאי העריך כי עד יוני 2017, עדיין לא היו פרוסים טילים מסוג זה בשירות מבצעי.
הערות שוליים

↑  "Pakistan conducts first flight test of Ababeel surface-to-surface missile". Dawn newspaper. נבדק ב-24 בינואר 2017. {{cite web}}:  (עזרה)
↑  "Pakistan conducts first flight test of surface-to-surface Ababeel missile". Express Tribune. נבדק ב-24 בינואר 2017. {{cite web}}:  (עזרה)
↑  http://thediplomat.com/2017/01/why-pakistans-newly-flight-tested-multiple-nuclear-warhead-capable-missile-really-matters/
↑  http://www.nasic.af.mil/LinkClick.aspx?fileticket=F2VLcKSmCTE%3d&portalid=19
משפט הסדר הטוב

ערך זה עוסק בקיום סדר טוב בכל קבוצה שהיא. אם התכוונתם לקיום סדר טוב על המספרים הטבעיים, ראו .
משפט הסדר הטוב הוא משפט בתורת הקבוצות, הקובע שאפשר לסדר כל קבוצה בסדר טוב. משפט זה אינו נובע ממערכת האקסיומות של צרמלו-פרנקל, אלא הוא שקול לאקסיומת הבחירה, וכן גם ללמה של צורן. את המשפט הוכיח ארנסט צרמלו, בהסתמך על אקסיומת הבחירה, ולכן הוא קרוי גם משפט צרמלו.
חשיבותו של סדר טוב על קבוצה הוא בכך שהוא מאפשר לבצע אינדוקציה טרנספיניטית. המשפט אינו מתאר את הסדר שאפשר להגדיר על קבוצה, אלא רק קובע שקיים כזה, משום שעל קבוצות מסוימות (כמו קבוצת המספרים הממשיים) אי אפשר להגדיר סדר טוב בלי להשתמש גרסאות מסוימות של אקסיומת הבחירה, שאינן קונסטרוקטיביות.
אף על פי שנהוג לקרוא לאקסיומת הבחירה "אקסיומה", ולמשפט הסדר הטוב "משפט", מבחינה לוגית, כיוון שהם שקולים, אין מניעה להחליף ולקרוא למשפט הסדר הטוב "אקסיומה" ולאקסיומת הבחירה "משפט". כיוון שאקסיומות אמורות להיות אמיתות הברורות מאליהן, ואקסיומת הבחירה נחשבת כזו ואילו משפט הסדר הטוב לא, קוראים להם כך. עם זאת, הרבה יותר קל לנסח את משפט הסדר הטוב בלוגיקה מסדר ראשון מאשר את אקסיומת הבחירה, על כן פעמים רבות נוח יותר להתייחס אליו כאקסיומה. משום כך הוא מכונה לפעמים "אקסיומת הסדר הטוב".
נוסח המשפט

משפט הסדר הטוב. על כל קבוצה  A קיים יחס סדר מלא  \leq , כך שבכל תת-קבוצה לא ריקה  B\subseteq A קיים איבר  b\in B, כך שלכל  a\in B מתקיים  b\leq a. במילים אחרות, לכל תת-קבוצה של A יש איבר מינימלי. יחס סדר  \leq  המקיים את התנאי הנ"ל נקרא סדר טוב.
יש לשים לב כי הסדר  \leq  אינו בהכרח הסדר הטבעי המוגדר על הקבוצה A. למשל הסדר הרגיל של קבוצת המספרים השלמים אינו סדר טוב (למשל אין מספר שלם מינימלי). עם זאת, אם נגדיר סדרה  0,-1,1,-2,2,\ldots , אז הסדר  \leq  המוגדר כך ש- a\leq b אם a בא לפני b בסדרה, הוא סדר טוב על קבוצת המספרים השלמים.
היסטוריה

אבי תורת הקבוצות, גאורג קנטור, קבע ב-1883 שמשפט הסדר הטוב נכון כ-“fundamental law of thought”. מכיוון שלתורת הקבוצות של קנטור לא היה בסיס אקסיומטי מוצק, הוכחה או הפרכה פורמלית של המשפט לא הייתה בגדר האפשר. מתמטיקאים רבים חלקו על קנטור, שכן התקשו לקבל קיום של סדר טוב על קבוצות מסובכות, כגון קבוצת המספרים הממשיים.
באוגוסט 1904 המתמטיקאי ההונגרי דיולה קניג הכריז כי הפריך את משפט הסדר הטוב. הוא סבר שקבוצת המספרים הממשיים היא דוגמה נגדית. טיעונו היה כדלקמן:
הטעות של קניג נתגלתה במהרה. הוא מניח שהסדר P עצמו ניתן לתיאור. ואכן הוכחתו של קניג מראה שאין שום דרך סופית לתאר סדר שכזה. אבל עדיין תיתכן האפשרות שסדר שכזה קיים בלי שתהיה דרך לתאר אותו, ואז גם לא ניתן לתאר איבר באמצעותו. מתקפה נוספת של קניג על משפט הסדר הטוב והשערת הרצף הופרכה גם היא.
כמה שבועות אחר כך, בספטמבר 1904, שלח ארנסט צרמלו מכתב לדייוויד הילברט שכלל הוכחה ראשונה למשפט הסדר הטוב. צרמלו התבסס בהוכחתו על "עקרון לוגי" ש"לא ניתן לצמצמו לעקרון לוגי פשוט יותר, אבל משמש כל הזמן במתמטיקה ללא היסוס". לימים נודע העיקרון הזה כאקסיומת הבחירה. ההוכחה של צרמלו עוררה מחלוקת עזה בקרב קהילת המתמטיקאים. בין המתנגדים נמנו אמיל בורל, אנרי פואנקרה, ארתור מוריץ שנפליס, דיולה קניג ופליקס ברנשטיין.
ב-1908 צרמלו ניסח מחדש את ההוכחה ואת אקסיומת הבחירה במטרה להימנע מהנקודות השנויות במחלוקת. עם התרחבות ההכרה בנחיצותה של אקסיומת הבחירה בתחומי מתמטיקה רבים, פחתו כיסי ההתנגדות. ההתייחסות המודרנית למשפט הסדר הטוב זהה להתייחסות לאקסיומת הבחירה. לאחר שקורט גדל ופול כהן הוכיחו כי האקסיומה עצמאית ביחס לאקסיומות ZF, הוכרה האפשרות שניתן לעסוק במקביל הן במתמטיקה בה האקסיומה נכונה והן במתמטיקה שבה היא שגויה.
הוכחה

יש שתי הוכחות מקובלות למשפט הסדר הטוב. האחת עושה שימוש ישיר באקסיומת הבחירה והאחרת בלמה של צורן השקולה לה. נביא את ההוכחה הראשונה:
תהא  A קבוצה. נסמן ב- C={\mathcal {P}}(A)-\{\emptyset \} את קבוצת החזקה של A, ללא הקבוצה הריקה. לפי אקסיומת הבחירה, קיימת פונקציה  f:C\to A המתאימה לכל  B\in C איבר  b\in B. נגדיר באינדוקציה טרנספיניטית פונקציה הפועלת על מספרים סודרים:
נשים לב כי ייתכן ש- g(\alpha ) אינה מוגדרת בשני מקרים: מקרה ראשון, אם  A=\cup _{\beta <\alpha }\{g(\beta )\}, אז  g(\alpha )=f(\emptyset ) שאינו מוגדר. ומקרה שני אם קיים  \beta <\alpha  כך ש- g(\beta ) אינו מוגדר.
על אותם סודרים ש- g מוגדרת עליהם,  g פונקציה חד-חד-ערכית: אם  \alpha _{1}<\alpha _{2} אז  g(\alpha _{1})\not \in A-\cup _{\beta <\alpha _{2}}\{g(\beta )\} ולכן פונקציית הבחירה  f לא יכולה לבחור את  g(\alpha _{1}) כערך ל- g(\alpha _{2}).
לא ייתכן ש- g מוגדרת לכל סודר, כי אז  g^{-1} (הקיימת לפי החד-חד-ערכיות) היא פונקציה מהקבוצה  A למחלקת כל הסודרים, לכן (לפי אקסיומת ההחלפה) מחלקת כל הסודרים היא קבוצה, בסתירה לפרדוקס בורלי-פורטי. מכאן שיש סודרים ש- g אינה מוגדרת לגביהם. הסודרים סדורים היטב ולכן יש סודר מינימלי  \gamma  כך ש- g(\gamma ) אינו מוגדר. מכיוון שלא קיים סודר קטן מ- \gamma  שהפונקציה אינה מוגדרת עליו, בהכרח הסיבה ש- g(\gamma ) אינו מוגדר היא ש- A=\cup _{\beta <\gamma }\{g(\beta )\}.
לכן  g:\gamma \to A התאמה חד-חד-ערכית ועל בין  \gamma  ל- A, ואת A ניתן לסדר בסדר טוב לפי  a_{1}\leq a_{2} אם ורק אם  g^{-1}(a_{1})\leq g^{-1}(a_{2}) (במילים אחרות מגדירים את הסדר כך ש- g היא איזומורפיזם סדר).
שקילות לאקסיומת הבחירה

במסגרת אקסיומות ZF משפט הסדר הטוב שקול לאקסיומת הבחירה. כלומר מספיק להניח רק אחד מהם כדי להוכיח את השני. ההוכחה של אקסיומת הבחירה תחת הנחת משפט הסדר הטוב פשוטה:
תהי  E משפחה של קבוצות. נסמן ב- \cup E את איחוד כל הקבוצות ב- E. לפי משפט הסדר הטוב קיים סדר טוב  \leq  על  \cup E. כעת נגדיר את  f להיות הפונקציה המתאימה לכל קבוצה ב- E את האיבר המינימלי שלה לפי  \leq  כתת-קבוצה של  \cup E. זוהי פונקציית בחירה על  E כנדרש באקסיומת הבחירה.
שימושים

מסקנה מיידית ממשפט הסדר הטוב היא שכל קבוצה שקולה לסודר כלשהו (מכיוון שכל קבוצה סדורה היטב איזומורפית לסודר). הדבר מאפשר להגדיר עוצמה של קבוצה באופן פורמלי כסודר המינימלי השקול לה. נובע מכך שניתן להשוות בין כל שתי עוצמות (כלומר או שהן שוות או שאחת גדולה מהשנייה). טענה זו שקולה גם היא לאקסיומת הבחירה.
במרבית השימושים של משפט הסדר הטוב הוא הוחלף בלמה של צורן, לאחר שזו נתגלתה כנוחה ופשוטה יותר לשימוש.
אחד הראשונים להשתמש במשפט הסדר הטוב היה גאורג המל שהשתמש בו כדי לתאר את כל הפתרונות למשוואה הפונקציונלית של קושי. המל הראה שפתרונות המשוואה הן ההעתקות הליניאריות משדה המספרים הממשיים לעצמו כמרחב וקטורי מעל שדה המספרים הרציונליים. כלומר כל פתרון נקבע לחלוטין על פי הערכים שהוא מקבל על בסיס של הממשיים כמרחב וקטורי מעל הרציונליים. בסיס שכזה נקרא בסיס המל, ולהוכחת קיומו השתמש המל במשפט הסדר הטוב באופן הבא (השימוש במשפט הסדר הטוב, או בגרסה אחרת של אקסיומת הבחירה הכרחי כאן. אין דרך לבנות בסיס המל במפורש.):
קבוצה זו פורשת את המרחב (משום שכל מספר שאינו נפרש שייך לקבוצה), והיא בלתי תלויה ליניארית, כי אם היה צירוף ליניארי של איברי הבסיס השווה לאיבר בבסיס, אז ניתן להעביר אגפים ולקבל צירוף ליניארי של האיבר המקסימלי בצירוף, בסתירה להגדרת הבסיס. מכאן שזהו אכן בסיס המל.
ראו גם

אקסיומת הבחירה
הלמה של צורן
| נושאים בתורת הקבוצות |
| --- | --- | --- |
| מושגי יסוד | תורת הקבוצות הנאיבית • תורת הקבוצות האקסיומטית • קבוצה • יחידון • הקבוצה הריקה • קבוצת החזקה |  |
| פעולות | איחוד • חיתוך • משלים • הפרש סימטרי • מכפלה קרטזית |  |
| יחסים | יחס • יחס רפלקסיבי • יחס סימטרי • יחס אנטי-סימטרי • יחס טרנזיטיבי • יחס שקילות • יחס הופכי |  |
| פונקציות | פונקציה • פונקציה חד-חד-ערכית • פונקציה על • פונקציה חד-חד-ערכית ועל • פונקציית הזיווג של קנטור |  |
| משפטים | האלכסון של קנטור • משפט קנטור-שרדר-ברנשטיין • הלמה של צורן • משפט הסדר הטוב |  |
| סדר | סדר חלקי • סדר מלא • סדר טוב • טיפוס סדר • מספר סודר |  |
| עוצמות | עוצמה • קבוצה בת מנייה • קבוצה שאינה בת מנייה • עוצמת הרצף |  |
| אקסיומות | אקסיומת ההיקפיות • אקסיומת האיחוד • אקסיומת הקבוצה האינסופית • אקסיומת ההחלפה • אקסיומת קבוצת החזקה • אקסיומת היסוד • אקסיומת הבחירה |  |
| שונות | הפרדוקס של ראסל • השערת הרצף |  |
חוקיות טיפול המרה

מעמד חוקי של טיפולי המרה ברחבי העולם:  מדינות האוסרות על טיפולי המרה על בסיס נטייה מינית וזהות מגדרית  איסור דה-פקטו על טיפולי המרה  קיים איסור באזורים מסוימים במדינה  איסור על טיפולי המרה ממתין לאישור או מוצע  אין איסור על טיפולי המרה
חוקיות טיפול המרה עוסקת בסטטוס החוקי של טיפולי המרה. טיפול המרה הן טכניקות פסאודו-מדעיות המנסות לשנות את הנטייה המינית או הזהות המגדרית של אדם. החל מסוף המאה ה־20 ובעיקר מאז העשור השני של המאה ה-21, מדינות רבות ברחבי העולם החלו להגביל את טיפולי ההמרה או לאסור אותם בחוק לחלוטין.
נכון לפברואר 2023, בעשרים ושלוש מדינות יש איסור חוקי על טיפול המרה. שמונה מהן אוסרות את הטיפולים על ידי כל אדם: קנדה, אקוודור, צרפת, גרמניה, יוון, מלטה, ניו זילנד וספרד; שבע אוסרות את מתן הטיפול על ידי אנשי מקצוע רפואיים בלבד; אלבניה, ברזיל, הודו, ישראל, פורטוגל, וייטנאם וטייוואן; שמונה מדינות: ארגנטינה, צ'ילה, פיג'י, נאורו, פרגוואי, סמואה, שווייץ ואורוגוואי יש איסורים עקיפים ללא איסור ספציפי על טיפול המרה בכך שאבחנות המבוססות על נטייה מינית או זהות מגדרית בלבד אסורות, מה שיוצר איסור דה פאקטו על אנשי מקצוע בתחום הבריאות מכיוון שהם בדרך כלל לא עוסקים בטיפול ללא אבחנה. בחלק מתחומי השיפוט באוסטרליה, ארצות הברית ומקסיקו קיים איסור על טיפולי המרה. הצעות חוק האוסרות על טיפול המרה נבחנות באירלנד, מקסיקו, פולין, בלגיה, הולנד, אוסטריה, קפריסין ובריטניה.
הרקע להוצאת הטיפולים אל מחוץ לחוק הוא קונצנזוס מדעי כי טיפולי המרה אינם יעילים בשינוי הנטייה המינית או המגדרית וכי לעיתים קרובות הם גורמים למטופלים נזק פסיכולוגי משמעותי וארוך טווח. ארגונים רפואיים, מדעיים וממשלתיים בארצות הברית בבריטניה ובמדינות מערביות נוספות הביעו דאגה מטיפולי המרה ומפגיעה שעלולה להיגרם למטופל.
הגבלות חוקיות לפי מדינה > הסטטוס החוקי בארצות הברית

בארצות הברית אין איסור לאומי על טיפולי המרה. עם זאת מספר מדינות ומחוזות אוסרים על טיפולי המרה המיועדים לשנות נטייה מינית בקרב קטינים, כפי שניתן לראות במפה המצורפת.
MQ-25 סטינגריי

מטוס הבואינג MQ-25 סטינגריי (באנגלית: MQ-25 Stingray) הוא מזל"ט תדלוק אווירי שנבע מתוכנית מערכת תדלוק אווירית מבוססת-נשא (CBARS), שצמחה מהתוכנית המוקדמת יותר למעקב ותקיפה מוטסת ללא טייס (UCLASS). ה-MQ-25 טס לראשונה ב-19 בספטמבר 2019.
פיתוח

הצי של ארצות הברית החל את מאמציו לפתח מל"ט לנושאות המטוסים שלו בשנת 2006. הקונספט המקורי של UCLASS היה עבור פלטפורמת תקיפה חמקנית המסוגלת לחדור להגנה אווירית של האויב. בשנת 2012 דוללו דרישות הקטלניות והתקיפה על מנת ליצור כלי טיס מוכוון מודיעין, מעקב וסיור שניתן לפתח במהירות לביצוע משימות נגד טרור בעצימות נמוכה.
ב-1 בפברואר 2016, לאחר עיכובים רבים עקב השאלה האם UCLASS יתמחה בתפקידי תקיפה או מעקב וסיור, דווח כי חלק ניכר מהמאמץ יופנה לייצור מתדלק אווירי בגודל זהה ל-F-18 של הצי, בתור מערכת תדלוק אווירית לנושאות המטוסים (CBARS), עם יכולות מסוימות לממסר תקשורת, מודיעין ויכולות תקיפה דומות לגרסה עתידית של המטוס. ביולי 2016, הוא נקרא באופן רשמי "MQ-25A Stingray" לאחר שנקרא RAQ-25A בצי ארצות הברית בעבר.
ככל הנראה, הפנטגון ביצע את השינוי בתוכנית כדי לטפל במחסור הצפוי במטוסי הקרב על ידי הפניית כספים לרכישת F/A-18E/F סופר הורנט נוספים ולהאיץ את הרכישות והפיתוח של ה-F-35C. קבלת ה-CBARS כמל"ט הראשון המבוסס על נושאות מטוסים מספקת גשר פחות מורכב מהמטוס העתידי פרויקט F/A-XX, אם זה יהיה פלטפורמת תקיפה בלתי מאוישת. זה גם נותן מענה לצורך של המובילים במטוס תדלוק אורגני, שהוצע כמשימה עבור UCLASS מאז 2014, 20%–30% מהסופר הורנטס המבצעים את המשימה בצורה יעילה וחסכונית יותר מאשר שאר מטוסי הצי.
ארבעה חוזי פיתוח ללוקהיד מרטין, בואינג, נורת'רופ גרומן וגנרל אטומיקס הוצאו ב-2016, עם הצעת מחיר רשמית ב-2017:
בואינג – סיימה בחשאי לבנות את העיצוב שלה בשנת 2014 כאשר תוכנית UCLASS הושהתה, והחייתה אותו בשביל תוכנית CBARS. ב-19 בדצמבר 2017, חשפה בואינג את האב-טיפוס שלה, המשלב לקחים שנלמדו ממל"ט בואינג פנטום ריי (אנ') וממל"טים האחרים שלה. עיצוב ה-MQ-25 של בואינג אינו חדש עבור משימת התדלוק, אבל בואינג אומרת שזה נשקל בעת התכנון.
גנרל אטומיקס – הציעה את קונספט Sea Avenger על בסיס ה-MQ-20
נורת'רופ גרמן – הציעה את קונספט X-47B .
לוקהיד מרטין – הציעה את קונספט Sea Ghost על בסיס ה-RQ-170 סנטינל.
נורת'רופ גרמן הודיעה ב-25 באוקטובר 2017 שהיא מושכת את ה-X-47B שלה מתחרות MQ-25, ואמרה שהחברה לא הייתה מסוגלת לבצע את התוכנית לפי תנאי המכרז.
בסופו של התהליך נבחר העיצוב של בואינג.
פיתוח > ניסוי טיסה

ה-MQ-25 טס לראשונה ב-19 בספטמבר 2019.
בדצמבר 2020, בואינג פרסמה סרטון המראה את הטיסה הראשונה של ה-MQ-25 עם מערכת אחסון תדלוק אווירית מותקנת חיצונית של חברת קובהם (אנ').
ב-4 ביוני 2021, נערך מבחן התדלוק הראשון, כאשר ה-MQ-25 מספק דלק ל-F/A-18F סופר הורנט. מקורו של ה-MQ-25 בנמל התעופה מידאמריקה (אנ') שבמסקוטה (אנ'), אילינוי, עם תמיכה של טייסת הניסויים וההערכה האווירית VX-23 (אנ'). המשימה נמשכה כ-4.5 שעות כאשר שני המטוסים ביצעו מספר רב של חיבורים יבשים או רטובים במשך יותר מ-10 דקות ובסך הכל הועברו 325 פאונד של דלק. בדיקות תדלוק נוספות בוצעו עם E-2 ו-F-35C.
מפעילים

ארצות הברית ארצות הברית - צי ארצות הברית מתוכנן רכישת 72 כלי טיס בעלות 13 מיליארד דולר. טייסת האימונים הראשונה, VUQ-10, תוקם בבסיס האווירי של הצי בפוינט מוגו (אנ') ב-1 באוקטובר 2021. בנוסף מתוכננות שתי טייסות מבצעיות: VUQ-11 ו-VUQ-12.
ראו גם

MQ-20 אוונג'ר
MQ-28 גוסט באט
הערות שוליים

↑  היסטוריה בתדלוק אווירי: לראשונה תודלק מטוס קרב על ידי כלי טיס בלתי מאוייש, באתר Israel Defense, ‏2021-06-08
↑  צבא וביטחון, ‏הצי האמריקאי השלים תדלוק אווירי ראשון של חמקן עם כטב"מ, באתר ‏מאקו‏, 19 בספטמבר 2021
↑  Two Stingray MQ-25 fleet squadrons to be established
מטוס ניסוי MQ-25 T1 ממריא
OTR-21 טוצ'קה

| --- | --- |
OTR-21 בשירות צבא אזרבייג'ן
OTR-21 בשירות צבא אזרבייג'ן
 מידע בסיסי
 קוד נאט"ו:  SS-21 Scarab
 ייעוד:  רקטה טקטית
 ארץ ייצור:  ברית המועצות ברית המועצות
 יצרן:  KBM
 שימוש ראשון:  מלחמת צ'צ'ניה הראשונה
 מלחמות ומבצעים:  מלחמת צ'צ'ניה הראשונה מלחמת צ'צ'ניה השנייה, מלחמת האזרחים באוקראינה, מלחמת האזרחים בסוריה
 תקופת השירות:  1975–הווה (כ־50 שנה)
 משתמשים:  בלארוס בלארוס – 36 משגרים  סוריה סוריה – מס' משגרים לא ידוע  קוריאה הצפונית קוריאה הצפונית – מס' משגרים לא ידוע מסוג KN-02  מזרח גרמניה מזרח גרמניה – הוצאו משירות  סלובקיה סלובקיה – מס' קטן של משגרים התקבלו מצ'כוסלובקיה, הוצאו משירות  תימן תימן – 10 משגרים  אוקראינה אוקראינה – 90 משגרים  אזרבייג'ן אזרבייג'ן – 3 משגרי Tochka-U עם 4 טילים
 פלטפורמת שיגור:  BAZ-5921 TEL
 מאפיינים כלליים
 הנעה:  דלק מוצק
 משקל:  2,010-1,800 ק"ג
 ממדים
 אורך:  6.4 מטר
 קוטר:  0.65 מטר
 ביצועים
 מהירות:  500 מטר/שנייה (1,800 קמ"ש)
 טווח:  70-185 ק"מ
OTR-21 טוצ'קה היא מערכת לשיגור טילים בליסטיים קצרי-טווח. הקוד של ה-OTR-21 ב-GRAU הוא 9K79, ובנאט"ו הוא SS-21 Scarab.
בתקופת המלחמה הקרה, בשנת 1981, הועברו מספר טילים לגרמניה המזרחית על מנת שיחליפו את רקטות ה-פרוג-7 הישנות ונעדרות ההנחיה.
משגר ה-OTR-21 אמפיבי לחלוטין והטילים מונחים באמצעות מערכת ניווט אינרציאלית.
תיאור

ה-OTR-21 היא מערכת ניידת לשיגור טילים שעוצבה לשירות בשדה הקרב. המערכת יוצרה כתחליף לטילי הפרוג-7, הגדולים בהרבה, והדורשים זמן רב להכנה לשיגור. מערכת OTR-21 היא קומפקטית וניתן היה להכין אותה לשיגור בזמן קצר.
הטיל עצמו נועד לפגוע במטרות קטנות כמו גשר, עמדה צבאית קטנה, מקומות אחסון, בסיסים קטנים ושדות תעופה. היו כמה אפשרויות לחימוש ראש הקרב של הטיל: קונבנציונלי או ראש קרב כימי, ביולוגי או אטומי (אב"כ). הדלק המוצק עשה את ההכנה שלו ואת השיגור שלו קל אף יותר.
טילי ה-OTR-21 היו מוצבים בדרך כלל כחטיבה, בכל חטיבה 18 משגרים, בכל משגר 2 עד 3 טילים. ה-OTR-21 היה אמפיבי לחלוטין. מהירות המשגר על הכביש הייתה 60 קמ"ש ו-8 קמ"ש בעת צליחת מעברי מים. הוא היה מוגן מפני נשק אב"כ.
פיתוח המערכת החל בשנת 1968 במשרד לתכנון מערכות בעיר קולומנה, נוצרו 3 גרסאות.
פירוש המילה הרוסית Точка ("טוצ'קה") – "נקודה".
גרסאות

סקראב A:
סקראב A היא הגרסה הראשונה של ה-OTR-21, הוא נכנס לשירות בשנת 1975 בצבא האדום.
הוא היה בעל יכולת שיגור של 3 סוגי ראשי קרב:
חומר נפץ מרסק (482 ק"ג)
רסס
אטומי
המרחק המינימלי הוא 15 ק"מ והמרחק המקסימלי הוא 70 ק"מ.
סקראב B
סקראב B הוא הגרסה השנייה של ה-OTR-21, וכולל שיפור של הגרסה הראשונה כמו הגדלת הטווח המקסימלי ל-120 ק"מ. היא נכנסה לשירות ב-1989. השם הנוסף של גרסה זו הוא Tochka-U
סקראב C
הסקראב C הוא הגרסה השלישית. פותח בשנות ה-90 של המאה ה-20 ובו הגדילו את טווח המקסימלי שופר ל-185 ק"מ והמשקל שלו ירד ל-1,800 ק"ג.
ישנה גרסה אשר פותחה בקוריאה הצפונית והיא נקראת KN-02 Toska, ה-Toska מגיע ל-120–140 ק"מ,. בשנת 2014 הוא שופר לטווח של כ-220 ק"מ. ה-Toska משוגר ממשאית MAZ-630308-224.
היסטוריית מלחמות

הOTR-21 השתתף גם מלחמת צ'צ'ניה הראשונה וגם מלחמת צ'צ'ניה השנייה.
דוחות לא רשמיים האומרים כי צבא אוקראינה משתמש בכלים מסוג זה במלחמת האזרחים באוקראינה.
הצבא הרוסי השתמש בטוצ'קה במלחמה בגאורגיה, העיתונאי הישראלי צדוק יחזקאלי נפצע כתוצאה של פגיעה של פצצונות מצרר בגרוזני.
צבא סוריה ירה טיל אחד על המורדים בסוריה במהלך מלחמת האזרחים בסוריה בשנת 2014.
בחודש אוקטובר 2015 ירה הצבא הרוסי לפחות שלושה טילי טוצ'קה בסוריה. בחודש נובמבר נעשה הירי של טוצ'קה ליומיומי כשמידי יום נורה לפחות טיל אחד ובדרך כלל יותר.
ב-23 ביולי 2018 שיגרה סוריה שני טילים מסוג זה במסגרת מלחמת האזרחים. על סמך הערכה שיפלו בשטח ישראל שוגרו לעברם שני מיירטי קלע דוד. שני הטילים נפלו בשטח סוריה.
מדינות המשתמשות או שהשתמשו ב-OTR-21

אוקראינה אוקראינה – 90 משגרים
אזרבייג'ן אזרבייג'ן – 3 משגרי Tochka-U עם 4 טילים.
ארמניה ארמניה – 8 משגרי Tochka-U
בולגריה בולגריה – 18 משגרים
בלארוס בלארוס – 36 משגרים
סוריה סוריה – מס' משגרים לא ידוע
קוריאה הצפונית קוריאה הצפונית – מס' משגרים לא ידוע מסוג KN-02
קזחסטן קזחסטן – מס' משגרים לא ידוע
רוסיה רוסיה – 220 משגרים, כולם שופרו מאז שנת 2004. ישנו תכנון של החלפתם ב-9K720 איסקנדר.
תימן תימן – 10 משגרים
משתמשי עבר
ברית המועצות ברית המועצות – המשגרים הועברו לחלק ממדינות ברית המועצות לשעבר ולחלק ממדינות ברית ורשה.
מזרח גרמניה מזרח גרמניה – הוצאו משירות
סלובקיה סלובקיה – מס' קטן של משגרים התקבלו מצ'כוסלובקיה, הוצאו משירות.
פולין פולין – 4 משגרים הוצאו משירות ב-2005 בגלל חוסר בטילים וחלקי חילוף.
צ'כיה צ'כיה – התקבלו מצ'כוסלובקיה, הוצאו משירות.
צ'כוסלובקיה צ'כוסלובקיה – הועברו לצ'כיה וסלובקיה.
PETN

| --- | --- |
 
 כתיב כימי:  C₅H₈N₄O₁₂ 
 מספר CAS:  78-11-5
 
PETN (פנטאריטריטול טטרניטרט או פנתריט, C(CH2ONO2)4) הוא אחד מחומרי הנפץ החזקים ביותר הידועים לאדם. מהירות הפיצוץ של PETN בדחיסות 1.7 גרם לסמ"ק היא כ-8,400 מטר לשנייה. החומר יוצר לראשונה על ידי הכימאים הגרמנים טולנס וויגנד. נרשם עליו פטנט של ממשלת גרמניה ב-1912, והוא היה בשימוש במלחמת העולם הראשונה.
ה-PETN רגיש יותר לחום וחיכוך מאשר TNT או טטריל, ואינו משמש לעולם כמאיץ בפני עצמו. משתמשים ב-PETN כחלק מהתערובת ההודפת (אבק שרפה) בקליעים קטני קליבר, מרעומים למוקשים, ליבות לפתיל רועם ורכיב מרכזי בחומר הנפץ הפלסטי סמטקס.
מטול ה"בזוקה" M9A1 האמריקאי בקוטר 60 מ"מ חומש בראש קרבי בן 227 גרם של פנטוליט (תערובת PETN ו-TNT), ויכל לחדור 127 מ"מ של פלדה. PETN הוא גם תרופה מרחיבת כלי דם לטיפול במחלות לב.
ייצור

PETN מיוצר בתגובת ניטרציה של פנטאריטריטול באמצעות תערובת מרוכזת של חומצה חנקתית וגפרתית. שיטת ICI המועדפת משתמשת בחומצה חנקתית טהורה בלבד, למניעת יצירת תוצרי לוואי גופרתיים בלתי יציבים ומסוכנים:
C(CH2OH)4 + 4HNO3 → C(CH2ONO2)4 + 4H2O
שימוש צבאי

לפי פרסומים שונים חומר הנפץ שימש להתפוצצות זימוניות חזבאללה במהלך מלחמת חרבות ברזל.
שימוש בטרור

ב-22 בדצמבר 2001 ניסה הטרוריסט ריצ'רד ריד לפוצץ את טיסת אמריקן איירליינס 63 באמצעות מטען PETN שהסתיר בסוליות נעליו.
ב־30 באפריל 2003 ביצעו שני מחבלים בריטים מוסלמים בשליחות החמאס את פיגוע ההתאבדות בפאב "מייק'ס פלייס" בטיילת בתל אביב. חלק מהמטען הכיל PETN שהוברח מרצועת עזה בתוך קוראן.
ב-25 בדצמבר 2009 תכנן הטרוריסט עומר פארוק עבדול מוטלב לפוצץ את טיסת נורת'ווסט איירליינס 253 באמצעות מטען PETN שהוסתר בכיס מיוחד בתוך תחתוניו.
בשני המקרים, הסתיימו ניסיונות הפיצוץ בהצתה בלבד.
ב-19 באוקטובר 2010 ניסה ארגון הטרור אל-קאעידה לשלוח חבילות נפץ מתימן לבתי כנסת בשיקגו. החבילות התגלו באמצעות מידע מודיעיני סעודי במבצע שכלל את סוכנויות המודיעין של ארצות הברית ובריטניה.